EKIGGWA ky’Abakatoliki e Namugongo n’eky’Abakristaayo e Nakiyanja birabika bulungi mu kiseera kino olw’okuyooyootebwa mu ngeri ezitali zimu.
Newankubadde nga waaliwo entegeka okukulaakulanya Namugongo, wabula okukyala kwa Paapa Francis okwaliwo ku nkomerero ya November wa 2015 kwayongeramu ggiya.
Msgr. Charles Kasibante, Vica General wa Kampala agamba: Paapa Francis yafuula okuyooyoota Namugongo okuba okwangu, okumukyusa pulaani n’endabika era oba oli awo ssinga yali si waakujja mu Uganda omulimu gw’okuddaabiriza Namugongo tegwanditambudde ku misinde nga bwe gwali.
Eby’okumunyiriza ng’obitadde ku bbali, yayongera okulaga abantu obukulu bwa Namugongo n’Abajulizi.
Emu ku nsonga ekulembera Bapaapa okujja kuno ya Bajulizi, noolwekyo olw’okuba ekiggwa ekikulu kiri Namugongo abantu basigala bamutaddeko amaaso n’okukkiriza.
Namugongo yasigala mu kifaananyi ekisikiriza abalambuzi, era omuwendo gwabwe ku mulundi guno gweyongedde.
Okujja kwa Paapa kwayongera erinnya Namugongo okuvuga ne lisensera mu bantu n’abaana. Paapa yagatta abantu ab’enjawulo, twalaba ne Pulezidenti Museveni ng’akwata Besigye mu ngalo!
Wabula waliwo okusoomozebwa Paapa kwe yatulekera, okw’okulaba nga twongera okwagala n’okutegeera Abajulizi baffe n’okumanya nti baatufi irira kuba olaba omuntu ow’ekitiibwa nga Paapa ategeera bulungi obukulu bw’Abajulizi ba Uganda naye ate ffe be bali ku nnyindo!
Kale okukkiriza kwaffe kulina okunywera.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn